ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 37-МИ / 10.03.2020г.**

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

Следизборен период

На **10 март 2020 г. от 18.00** часа се проведе заседание на Общинската избирателна комисия Благоевград, при следния дневен ред.

Д н е в е н р е д:

1. Определяне на процесуални представители на ОИК 0103 Благоевград пред ВАС по касационно административно дело 2420/2020г.
2. **Приемане на писмено становище по адм.дело 2420/2020г. на ВАС**
3. **Разни.**

**ПРИСЪСТВАТ:**

Мартин Бусаров , Йордан Симонски, Вилислав Балев, Мустафа Сирачки, Милена Велкова, , Владимир Вачев, Стоян Терзийски , Светослава Терзиянова-Михайлова, Александра Стоянова,Елеонора Атанасова, Илия Милев, Елена Панчева, Биляна Петачка

**ОТСЪСТВАЩИ** няма

Заседанието бе открито в 18:00 ч. и председателствано от Мартин Бусаров –председател на комисията.

М.Бусаров:

Скъпи колеги, предлагам посочения от мен дневен ред. Ако някой има предложения, моля.

Няма предложения.

**По 1.(първа) точка от дневния ред:**

Докладвам следното:

На 10.03.2020 поисках да бъде осигурен служебен транспорт за членовете на ОИК, които ще представляват комисията по дело 2420/2020 на ВАС на дата 11.03.2020г. от 14.00 часа.

В тази връзка ако някой има предложение по точката от дневния ред, а именно за определяне на член от състава на Оик Благоевград , който да осъществява процесуално представителство пред Върховния административен Съд, моля.

.

Вилислав Балев:

Колеги предлагам не само председателя на ОИК да се явява по делото ни във ВАС, а да гласуваме и още един от състава на ОИК да бъде с него.Предлагам колежката адвокат Елеонора Атанасова –член на комисията.

Светослава Михайлова:

Уважаеми колеги, аз също се присъединявам към казаното от колегата Балев. Не е нормално само Председателя да се явява по това дело, щом има особено мнение и е против решението ни на ОИК, с което отказахме да прекратим пълномощията на кмета. Нека и колега от тези, които подкрепяме нашето решение да се яви. Нека да е колежката Елеонора Атанасова.

Реплики от зала:

Давайте да гласуваме, не е проблем да се яви още един член.

Мартин Бусаров:

Колеги, няма да има мнения против, затова подлагам на гласуване предложенията на Балев и Михайлова.

Предлагам ви следния проект за решение:

РЕШЕНИЕ  
№ 303-МИ  
Благоевград, 10.03.2020г.

ОТНОСНО:  Определяне на процесуални представители на ОИК 0103 Благоевград пред ВАС по касационно административно дело 2420/2020г.

На основание чл.87,ал.1,т.1 във връзка с чл. 76,ал.2 ИК, при спазване на законоустановения кворум ,Общинската избирателна комисия Благоевград

РЕШИ:

1. Определя следните членове от състава на комисията за процесуални представители на ОИК 0103 Благоевград пред Върховен административен съд, по касационно административно дело 2420 /2020г. , които да осъществят процесуално представителство на ОИК заедно с Председателя Мартин Христов Бусаров само заедно, както следва:

* Елеонора Бориславова Атанасова - ЕГН \*\*\*\*\*\*\*\*, лична карта №\*\*\*\*\*\*\*\*\*, изд. На \*\*\*\*\*\*\*\*\*\*\*\*. от МВР Благоевград – член на ОИК 0103 Благоевград

Настоящето решение подлежи на обжалване пред Централната избирателна комисия в срок до 3 /три/ дни от обявяването му.

Колеги гласуваме.

При гласуването се получи следния резултат:

 Решението бе взето с 12 гласа *ЗА* и 1 гласа *ПРОТИВ Против гласува Стоян Терзийски.*

Решението беше взето 18.15часа.

По втора точка от дневния ред

М.Бусаров:

Колеги, доколкото разбрах, колежката Елеонора Атанасова е готова с писмено становище , което да депозираме пред Уважаемия Върховен Административен съд, утре на делото.

Давам думата за да ви запознае.

Елеонора Атанасова:

Колеги, предлагам на вашето внимание следното :

**„ ПИСМЕНО СТАНОВИЩЕ**

На Общинска избирателна комисия – Благоевград,

Прието с протоколно решение ....................

**УВАЖАЕМИ ВЪРХОВНИ СЪДИИ,**

В изпълнение на наше протоколно решение от 10.03.2020г., представяме настоящото писмено становище по делото, ведно с особените мнения към него.

1. **Становище по недопустимост на първоинстанционното решение**

В ОИК-Благоевград е постъпил сигнал от Атанас Станкев Камбитов, с който сигнал е сезирана комисията с твърдение за нарушение на нормата на чл. 41, ал. 3 от ЗМСМА от страна на обявения за избран за кмет на Община Благоевград – Румен Георгиев Томов, а именно че същият не е предприел действия за прекратяване на търговската си дейност в законоустановения срок по отношение на ЕТ „Румен Томов – АЛМА ЕМ“. Иска се предсрочно прекратяване на пълномощията на обявения за избран за кмет.

В следствие на това ОИК-Благоевград надлежно е предприела процедура, в която са спазени всички законоустановени изискавания и срокове и е взела своето Решение №300-МИ от 20.12.2019г. след обстоен анализ на получените и описани в решението документи.

С процесното решение ОИК-Благоевград **отказва да прекрати предсрочно** пълномощията на Румен Георгиев Томов, обявен за избран за кмет на Община Благоевград.

Нормата на чл. 42, ал. 5 от ЗМСМА изрично определя кръга на активно легитимираните лица, имащи право да оспорват решенията и отказите на ОИК, а именно – „заинтересованите лица или централните ръководства на партиите, компетентни съгласно устава ...“

Въпреки събраните по делото доказателства и наведените доводи, че жалбите не са подадени от правоимащи лица, съдът е отчел единствено обстоятелството, че двама от жалбоподателите не са представени в ОС-Благоевград и е прекратил производството само по отношение на тях. Първоинстанционният съд обаче не е разгледал и обсъдил в решението си въпросът за процесуалтата легитимация на ПП „ГЕРБ“ и ПП „МИР“ по отношение на това от кои лица и вкакво качество са подадени жалбите.

**С оглед на гореизложеното считаме, че Решение № 104/22.01.2020г., по адм. дело №1343/2019г. на Административен съд – Благоевград е недопустимо, тъй като е постановено при ненадлежно упражнено право на оспорване от лица без активна правна легитимация.**

1. **Становище относно неправилност и необоснованост на първоинстанционното решение**

С Решение № 104/22.01.2020г., постановено по адм. дело №1343/2019г. на Административен съд – Благоевград е отмемено Решение №300-МИ от 20.12.2019г. на ОИК-Благоевград. Считаме това за неправилно, тъй като комисията е взела своето решение въз основа на обстоен анализ на всички получени по преписката документи. Проведена е и дискусия, която е отразена в Протокол от публично заседание №32-МИ/20.12.2019г.

Налице са кумулативно определените предпоставки в чл.41, ал. 3 от ЗМСМА.

По отношение на предприемане на необходимите действия за прекратяване на дейността и/или за освобождаване от заеманата длъжност от представените документи от Търговски регистър към Агенция по вписванията е видно, че на 04.12.2019г. с Договор от 25.11.2019г. Румен Томов е прехвърлил търговското предприятие и фирмата на ЕТ „Румен Томов – АЛМА ЕМ“ на Мартин Руменов Томов като съвкупност от права, задължения и фактически отношения. В чл. 5 от договора изрично е посочено, че „Прехвърлителят прекратява търговската си дейност по отношение на правата, задълженията и фактическите отношения, предмет на настоящия договор.“ С това същият е извършил изискваните от императивната норма дейстия. В краткия едномесечен срок законодателят не е предвидил и настъпване на крайния елемент от фактическия състав, а именно заличаване. Нещо повече, към момента на провеждане на заседанието на ОИК и на произнасяне на процесното решение, а именно 20.12.2019г. ЕТ „Румен Томов – АЛМА ЕМ“ е заличено като субект от Търговския регистър. Следва да се отбележи и наличието на добросъвестност от негова страна, видно от описаното в депозираните пред ОИК възражения, тъй като в срок е прекратил и участието си в останалите търговски дружества, а именно: „Изгрев 365“ ЕООД, „Алма-ЕМ“ ЕООД, „ТАН“ ООД.

По отношение на другите две кумулативни изисквания, а именно писмено уведомяване на ОИК и ОбС Благоевград:

На 04.12.2019г. Румен Томов е представил уведомително писмо за предприетите от него действия по чл. 41, ал.3 от ЗМСМА на зам. председателя на ОИК Благоевград – Йордан Симонски, като същия е удостоверил с подписа си получаването му, както и датата на получаване. След провеждането на местни избори 2019г. ОИК не дава дежурства и заседава само в изрично изброените случаи, определени с Решение 1685-МИ/20.11.2019г. на ЦИК. В тази връзка, уведомителното писмо е представено в първото заседание на комисията, състояло се след 04.12.2019г. Получаването на ръка на документи, не е изключение в практиката на ОИК. Дори и на такива извън сградата на общинската администрация – в това число призовки за насрочване на дела. Законодателят не е определил нарочен ред за получаването на писмено уведомление по чл.41, ал.3 от ЗМСМА, за който ред да е следвало да се следи и изпълнява.

Във връзка с уведомяването на ОбС Благоевград, поради липса на избран председател на 04.12.2019г. Румен Томов е връчил уведомително писмо лично на Христо Ковачки – най-възрастния общински съветник и председателстващ заседанията до избирането на председател. Саморъчно Ковачки е изписал, че отказва да приеме уведомлението, тъй като не е Председател на ОбС Благоевград и се е подписал. При тази хипотеза е видно, че Румен Томов е извършил необходимите действия, подхождайки добросъвестно, но е получил отказ да бъде получено уведомлението му.

От гореописаното става ясно, че са изпълнени трите кумулативно определени изисквания в чл. 41, ал.3 от ЗМСМА от страна на избрания за кмет на Община Благоевград – Румен Томов.

Накрая, но не последно по важност следва да се отбележи, че в процедурата по издаване на процесното решение на ОИК Благоевград, с което се отказава да бъдат прекратени пълномощията на избрания за кмет на Община Благоевград, е спазен духа на закона и целта на цитираната норма е постигната. Обстоятелство, което първоинстанционния съд не обсъжда в решението си, напротив той дава един стеснителен прочит и анализ на чл. 41, ал.3 от ЗМСМА, който е единствено и само формален.

УВАЖАЕМИ ВЪРХОВНИ СЪДИИ,

С оглед на гореизложеното и въз основа на събраните по делото доказателства, молим да обезсилите Решение № 104/22.01.2020г., постановено по адм. дело №1343/2019г. на Административен съд – Благоевград като недопустимо и да прекратите съдебното производство, алтернативно молим да отмените изцяло Решение № 104/22.01.2020г. като неправилно и необосновано и да постановите ново такова, с което да потвърдите Решение №300-МИ от 20.12.2019г. на ОИК-Благоевград „

Мартин Бусаров:

Колеги чухте предложеното ни писмено становище. Моля , който е „ЗА“ това да е официалното становище по делото и да бъде представено пред Съда , да гласува.

Предлагам да вземем протоколно решение с днешна дата, с което или да одобрим или да отхвърлим това становище.

Предлагам да вземем следното

**протоколно решение 1 /10.03.2020г.**

**ОИК Благоевград одобрява следното писмено становище , което да бъде депозирано по адм.дело 2420 /2020г. по описа на ВАС:**

**УВАЖАЕМИ ВЪРХОВНИ СЪДИИ,**

В изпълнение на наше протоколно решение от 10.03.2020г., представяме настоящото писмено становище по делото, ведно с особените мнения към него.

1. **Становище по недопустимост на първоинстанционното решение**

В ОИК-Благоевград е постъпил сигнал от Атанас Станкев Камбитов, с който сигнал е сезирана комисията с твърдение за нарушение на нормата на чл. 41, ал. 3 от ЗМСМА от страна на обявения за избран за кмет на Община Благоевград – Румен Георгиев Томов, а именно че същият не е предприел действия за прекратяване на търговската си дейност в законоустановения срок по отношение на ЕТ „Румен Томов – АЛМА ЕМ“. Иска се предсрочно прекратяване на пълномощията на обявения за избран за кмет.

В следствие на това ОИК-Благоевград надлежно е предприела процедура, в която са спазени всички законоустановени изискавания и срокове и е взела своето Решение №300-МИ от 20.12.2019г. след обстоен анализ на получените и описани в решението документи.

С процесното решение ОИК-Благоевград **отказва да прекрати предсрочно** пълномощията на Румен Георгиев Томов, обявен за избран за кмет на Община Благоевград.

Нормата на чл. 42, ал. 5 от ЗМСМА изрично определя кръга на активно легитимираните лица, имащи право да оспорват решенията и отказите на ОИК, а именно – „заинтересованите лица или централните ръководства на партиите, компетентни съгласно устава ...“

Въпреки събраните по делото доказателства и наведените доводи, че жалбите не са подадени от правоимащи лица, съдът е отчел единствено обстоятелството, че двама от жалбоподателите не са представени в ОС-Благоевград и е прекратил производството само по отношение на тях. Първоинстанционният съд обаче не е разгледал и обсъдил в решението си въпросът за процесуалтата легитимация на ПП „ГЕРБ“ и ПП „МИР“ по отношение на това от кои лица и вкакво качество са подадени жалбите.

**С оглед на гореизложеното считаме, че Решение № 104/22.01.2020г., по адм. дело №1343/2019г. на Административен съд – Благоевград е недопустимо, тъй като е постановено при ненадлежно упражнено право на оспорване от лица без активна правна легитимация.**

1. **Становище относно неправилност и необоснованост на първоинстанционното решение**

С Решение № 104/22.01.2020г., постановено по адм. дело №1343/2019г. на Административен съд – Благоевград е отмемено Решение №300-МИ от 20.12.2019г. на ОИК-Благоевград. Считаме това за неправилно, тъй като комисията е взела своето решение въз основа на обстоен анализ на всички получени по преписката документи. Проведена е и дискусия, която е отразена в Протокол от публично заседание №32-МИ/20.12.2019г.

Налице са кумулативно определените предпоставки в чл.41, ал. 3 от ЗМСМА.

По отношение на предприемане на необходимите действия за прекратяване на дейността и/или за освобождаване от заеманата длъжност от представените документи от Търговски регистър към Агенция по вписванията е видно, че на 04.12.2019г. с Договор от 25.11.2019г. Румен Томов е прехвърлил търговското предприятие и фирмата на ЕТ „Румен Томов – АЛМА ЕМ“ на Мартин Руменов Томов като съвкупност от права, задължения и фактически отношения. В чл. 5 от договора изрично е посочено, че „Прехвърлителят прекратява търговската си дейност по отношение на правата, задълженията и фактическите отношения, предмет на настоящия договор.“ С това същият е извършил изискваните от императивната норма дейстия. В краткия едномесечен срок законодателят не е предвидил и настъпване на крайния елемент от фактическия състав, а именно заличаване. Нещо повече, към момента на провеждане на заседанието на ОИК и на произнасяне на процесното решение, а именно 20.12.2019г. ЕТ „Румен Томов – АЛМА ЕМ“ е заличено като субект от Търговския регистър. Следва да се отбележи и наличието на добросъвестност от негова страна, видно от описаното в депозираните пред ОИК възражения, тъй като в срок е прекратил и участието си в останалите търговски дружества, а именно: „Изгрев 365“ ЕООД, „Алма-ЕМ“ ЕООД, „ТАН“ ООД.

По отношение на другите две кумулативни изисквания, а именно писмено уведомяване на ОИК и ОбС Благоевград:

На 04.12.2019г. Румен Томов е представил уведомително писмо за предприетите от него действия по чл. 41, ал.3 от ЗМСМА на зам. председателя на ОИК Благоевград – Йордан Симонски, като същия е удостоверил с подписа си получаването му, както и датата на получаване. След провеждането на местни избори 2019г. ОИК не дава дежурства и заседава само в изрично изброените случаи, определени с Решение 1685-МИ/20.11.2019г. на ЦИК. В тази връзка, уведомителното писмо е представено в първото заседание на комисията, състояло се след 04.12.2019г. Получаването на ръка на документи, не е изключение в практиката на ОИК. Дори и на такива извън сградата на общинската администрация – в това число призовки за насрочване на дела. Законодателят не е определил нарочен ред за получаването на писмено уведомление по чл.41, ал.3 от ЗМСМА, за който ред да е следвало да се следи и изпълнява.

Във връзка с уведомяването на ОбС Благоевград, поради липса на избран председател на 04.12.2019г. Румен Томов е връчил уведомително писмо лично на Христо Ковачки – най-възрастния общински съветник и председателстващ заседанията до избирането на председател. Саморъчно Ковачки е изписал, че отказва да приеме уведомлението, тъй като не е Председател на ОбС Благоевград и се е подписал. При тази хипотеза е видно, че Румен Томов е извършил необходимите действия, подхождайки добросъвестно, но е получил отказ да бъде получено уведомлението му.

От гореописаното става ясно, че са изпълнени трите кумулативно определени изисквания в чл. 41, ал.3 от ЗМСМА от страна на избрания за кмет на Община Благоевград – Румен Томов.

Накрая, но не последно по важност следва да се отбележи, че в процедурата по издаване на процесното решение на ОИК Благоевград, с което се отказава да бъдат прекратени пълномощията на избрания за кмет на Община Благоевград, е спазен духа на закона и целта на цитираната норма е постигната. Обстоятелство, което първоинстанционния съд не обсъжда в решението си, напротив той дава един стеснителен прочит и анализ на чл. 41, ал.3 от ЗМСМА, който е единствено и само формален.

УВАЖАЕМИ ВЪРХОВНИ СЪДИИ,

С оглед на гореизложеното и въз основа на събраните по делото доказателства, молим да обезсилите Решение № 104/22.01.2020г., постановено по адм. дело №1343/2019г. на Административен съд – Благоевград като недопустимо и да прекратите съдебното производство, алтернативно молим да отмените изцяло Решение № 104/22.01.2020г. като неправилно и необосновано и да постановите ново такова, с което да потвърдите Решение №300-МИ от 20.12.2019г. на ОИК-Благоевград“

Който е „ ЗА“ моля да гласува.

**„ЗА“ гласуваха следните членове на ОИК:**

**Йордан Симонски, Вилислав Балев, Мустафа Сирачки, Милена Велкова, , Владимир Вачев, Светослава Терзиянова-Михайлова, Александра Стоянова,Елеонора Атанасова, Илия Милев**

**„ПРОТИВ“ гласуваха : Мартин Бусаров, Стоян Терзийски, Елена Панчева, Биляна Петачка.**

Мартин Бусаров :

Колеги гласувах против и имам особено мнение, което ще изложа и искам да стане част от становището ни за ВАС.

Елена Панчева:

И аз гласувам с особено мнение и смятам , че следва да се отрази във становището ни.

Стоян Терзийски:

Против съм това становище с този текст. Имам си право на особено мнение, нека да се поднесе на вниманието на съда.

Биляна Петачка:

Колеги, имам особено мнение по текста на становището ни за пред ВАС. Моля да се добави и да се представи на Уважаемия Съд.

Мартин Бусаров:

Колеги , особените мнения са част от този протокол , ще бъдат вписани в писменото становище и са в следния смисъл:

**ОСОБЕНО МНЕНИЕ**

на Елена Иванова Панчева, Стоян Борисов Терзийски и Биляна Георгиева Петачка- членове на ОИК- Благоевград, назначена с Решение № 890-МИ от 30.08.2019г. на Централна избирателна комисия по направените предложения от страна на Елеонора Атанасова на проведеното на 10.03.2020г. заседание на ОИК- Благоевград, свикано за приемане на решение на текст на писмено становище от страна на ОИК- Благоевград до Върховния административен съд по касационно административно дело 2420/2020г.

Не подкрепяме направените предложения за вземане на решение от ОИК- Благоевград за за приемане на решение на текст на писмено становище от страна на ОИК- Благоевград до Върховния административен съд по касационно административно дело 2420/2020г. , поради следното:

На първо място, с оглед на опита, който имаме като членове на предишни общински комисии, внасянето на такова предложение е прецедент, с което действие за пореден път се правят опити за осъществяване на политическа защита от членове на ОИК- Благоевград на /в подкрепа на/ заинтересованото лице Румен Томов. Още повече, не сме съгласни с представения ни текст на писмено становище. Същото противоречи на истината, излага защитна тези не в посока правилност и законосъобразност на Решение № 300-МИ/20.12.2019г. на ОИК- Благоевград, а неправилност и незаконосъобразност наРешение № 104/ 2020г. на АС- Благоевград по адм. дело № 1343/ 2019г. на АС- Блгоевград по описа на същия за 2019г., с развити неправилни и подвеждащи ни доводи и аргументи, поради което твърдим, че всички членове, подкрепили този текст извършват недопустими действия като вземат недопустимо решение и дори превишават своите правомощия, разписани в чл. 87 от ИК, въпреки известната им разпоредба на чл. 77, ал.2 от ИК.

### Що се отнася до Решение № 104/ 2020г. на АС- Благоевград по адм. дело № 1343/ 2019г. на АС- Благоевград по описа на същия за 2019г., с настоящото твърдим, че същото е правилно и законосъобразно, в което съдебният състав на АС- Благоевград подробно е развил своите съображения в подкрепа на същото, в резултат на което е извел верен диспозитив. Мотивната му част е достатъчно аргументирана, много подробна, разбираема за всички членове на ОИК- Благоевград и отговаря на истината.

### Нещо повече, с оглед на обследването, което бе извършено от страна на всички членове на ОИК- Благоевград при вземане на отмененото от АС- Благоевград Решение № 300-МИ/ 20.12.2019г. на ОИК- Благоевград, във връзка с представените ни писмени доказателства по преписката, приети в цялост и от АС- Благоевград е неправилно сега, на този етап да се ангажира Върховния административен съд с подобен текст на писмено становище, в което не се излага позицията на административния орган - ОИК- Благоевград, а напротив, защитават се интересите на заинтересованото лице Румен Томов, което за нас представляват недопустими, неправилни и незаконосъобразни действия от страна на колегите- членове на ОИК- Благоевград, гласували в подкрепа на предложението за изпращане на писмено становище по адм.дело 2420/2020г. до ВАС, респ. съгласили се с текста на изчетеното ни в проведеното на 10.03.2020г. заседание становище, които действия ни дават повод да твърдим, че същите безспорно опорочават принципите, заложени в чл. 3 от Изборния кодекс, поставят под въпрос законността като цяло в РБългария и демонстрират крайно неуважение къмбезспристрастието и обективността на българския съд.

### Член на ОИК- Благоевград: Елена Панчева /подпис/

### Член на ОИК- Благоевград: Стоян Терзийски /подпис/

### Член на ОИК- Благоевград: Биляна Петачка /подпис/

### Особено мнение по приетото с протоколно решение 1 /10.03.2020г. писмено становище на ОИК 0103 Благоевград по касационно административно дело 2420/2020г. на ВАС

### Уважаеми Върховни Административни Съдии,

### Моля ВИ, при разглеждането на настоящия казус, да вземете в предвид следното:

### Решението на ОИК Благоевград с наш номер 300-МИ от 20.12.2019г. бе произнесено при спазване на процедурата, стриктно разписана в ЗМСМА и нормите на изборния кодекс.

### ОИК проведе своите заседания при необходимия кворум, прие няколко протоколни решения, в последствие ги изпълни.

### Решението , предмет на проверка по адм.дело 1343/2019г. на АС Благоевград бе взето в изискуемата от закона писмена форма, съдържа всички изискуеми реквизити, подписано е от Председател и Секретар.

### В тази връзка, досежно процесуалния ред и спазените правила, считам , че Решение 300-МИ /20.12.2020г. на ОИК Благоевград е прието в съответствие със закона.

### По отношение на нарушение на материалния закон, считам, че приемайки процесното решение ОИК наруши именно императивните норми на ЗМСМА, при ясни и непротиворечиви , събрани в цялост доказателства.

### Ето защо считам, че Решението на АС Благоевград, с което бе отменено нашето Решение 300-МИ/20.12.2020г. е ПРАВИЛНО, ЗАКОНОСЪОБРАЗНО, МНОГО ДОБРЕ МОТИВИРАНО, и НЕ СТРАДА ОТ ПОРОЦИТЕ визирани във касационните жалби.

### Ето защо, моля да оставите в сила Решение 104 от 14.01.2020г. по адм.дело 1343 /2019г. на АС Благоевград.

### Мартин Бусаров – Председател на ОИК 0103 Благоевград /подпис/

По точка РАЗНИ:

М.Бусаров:

Колеги, информирам ВИ,че предстои да се разгледат в зала от ЦИК, искането ни за изплащане на възнаграждения, от 14.02.2020г. и се надявам до средата на другата седмица да имаме плащане по сметките ни.

След изчерпване на дневния ред заседанието беше закрито в 19.00ч.

Председател:

Мартин Бусаров Секретар:

/Мустафа Сирачки/